रंगारंग कार्यक्रम के साथ वीणा जन्मोत्सव संपन्न
करौली| वीणाजन्मोत्सव 2015 के उपलक्ष्य में वीणा मैमोरियल सेवा सोसायटी द्वारा आयोजित वीणा जन्मोत्सव समारोह वीणा मैमोरियल काॅलेज आॅफ ऐज्यूकेशन कैम्पस में विभिन्न रंगारंग सांस्कृतिक कार्यक्रमों के साथ संपन्न हुआ।
मुख्य अतिथि जिला परिषद के मुख्य कार्यकारी अधिकारी एवं कार्यवाहक अतिरिक्त जिला कलक्टर महेन्द्र सिंह लोढा कार्यक्रम की अध्यक्षता कर रहे जिप सदस्य अजय ग्रुप के निदेशक सिद्धार्थ अजय सिंह ने सरस्वती वन्दना के साथ दीप प्रज्जवलित कर समारोह का शुभारंभ किया। कार्यक्रम को संबोधित करते हुए मुख्य अतिथि लोढ़ा ने वीणा मैमोरियल सेवा सोसायटी द्वारा संचालित शिक्षण संस्थानों की सराहना करते हुए संस्थापक वीणा के जन्मोत्सव पर संस्था संरक्षक अजय सिंह के शिक्षा के क्षेत्र में करौली जिले को राष्ट्रीय स्तर पर स्थापित करने के स्वप्न को पूर्ण करने की कामना की। अजय ग्रुप के निदेशक सिद्धार्थ अजय सिंह ने महाविद्यालय प्रांगण को एक सीखने का प्लेटफाॅर्म मानते हुए जीवन के विविध आयामों की शिक्षा ग्रहण कर उसे वास्तविक जीवन में व्यवहारिक रूप से उतारने की सीख दी। साथ ही पारंपरिक रोजगार के साथ-साथ उद्यमशीलता को भी अपनाने पर जोर दिया, जिससे स्वयं एवं परिवार के विकास के साथ समाज एवं देश का विकास हो सके और हम अन्य को भी रोजगार देने में सक्षम हों। कार्यक्रम को बी.एड. प्राचार्य सुनील शर्मा एवं संस्था सचिव अमित सिंह ने भी संबोधित किया। सांस्कृतिक कार्यक्रमांे की श्रृंखला में छात्र-छात्राओं द्वारा राधा-कृष्ण के प्रेम राधा नाचेगी, ये कृष्णा-ये कष्णा है वो कृष्णा है के माध्यम से दर्शाया। विभिन्न प्रान्तों की झलक गाडा-नगाडा, ढोली थारो, घूमर आजा मेरे रांझना, जीवन के सत्य को जिन्दगी एक किराये का घर है कब्बाली के माध्यम से, मां ममता के महत्व को मां द्वारा जीवन्त रूप में प्रस्तुत किया। स्लो मोशनपवर प्रस्तुत रोबोटिक डांस पर छात्र की प्रस्तुति ने उपस्थित दर्शको को अचंभित कर दिया। मंच संचालन डाॅ. रविन्द्र सिंह राजावत एवं यशवंत पाराशर ने किया। कार्यक्रम के दौरान जिला बार अध्यक्ष जयेन्द्र सिंह एडवोकेट, भाजयुमो अध्यक्ष उत्तम सिंह जादौन, श्यामपाल सिंह एडवोकेट सहित समस्त संस्थाओं के प्रधान एवं समस्त स्टाफ उपस्थित थे।
करौली. वीणाजन्मोत्सव के अवसर पर अतिथियों ने किया वीणा कैलेंडर का विमोचन।
hin_Deva bho_Deva hin_Deva hin_Deva